b'\n_START_ARTICLE_\nSamuel Barlay\n_START_SECTION_\nKarriere som klubbspiller\n_START_PARAGRAPH_\nBarlay startet karrieren i sierraleonske East End Lions. De svenske fotballklubbene Helsingborgs IF og Malm\xc3\xb6 FF fattet interesse for spilleren etter U17-VM 2003, og han signerte etter dette for Malm\xc3\xb6 FF. Han fikk imidlertid ikke mye spilletid for klubben, og i slutten av mars 2006 var det klart at han skulle l\xc3\xa5nes ut til IFK Mariehamn for 2006-sesongen. Han spilte ti kamper for klubben f\xc3\xb8r han under en kamp fikk brudd i venstrearmen. Han var tilbaketil Malm\xc3\xb6 FF etter endt sesong, men ble straks klar for utl\xc3\xa5n, denne gangen til \xc3\x96rgryte IS i Superettan._NEWLINE_Den 22. november 2007 var Barlay klar for IFK Mariehamn, da han hadde signert for to \xc3\xa5r for klubben. Barlay fikk nytt brudd, denne gangen i h\xc3\xb8yrearmen. Klubben og Barlay var enige om terminering av kontrakten i april 2009, til tross for at sju m\xc3\xa5neder gjensto. Barley signerte 4. mars 2010 en kontrakt p\xc3\xa5 ett \xc3\xa5r for Division 1 -klubben Syrianska IF Kerburan._NEWLINE_Barlay gikk til aserbajdsjanske FK Mughan i 2010, Ravan Baku i 2011, og AZAL 2013. I 2014 vendte Barlay tilbake til svenske Syrianska IF Kerburan, som spiller i Division 2.\n_START_SECTION_\nLandslagskarriere\n_START_PARAGRAPH_\nBarlay spiller for Sierra Leones herrelandslag i fotball, hvor han st\xc3\xa5r notert med 17 kamper og \xc3\xa9n scoring. Barlay ble midlertidig suspendert i 2014 etter p\xc3\xa5stander om kampfiksing i en VM-kvalifiseringskamp mellom Sierra Leone og S\xc3\xb8r-Afrika.'